как можем да се предпазим от хроничната бъбречна недостатъчност?
всички дейности от областта на превантивната медицина биха могли да допринесат за опазване от това заболяване. предпазването от хронична бъбречна недостатъчност е възможно. най-добър пример в това отношение е развитието на хронична бъбречна недостатъчност в резултат от безразборна употреба на медикаменти. същото важи и за останалите причини. при наличие на захарен диабет пациентите, които спазват предписаната им диета и инсулиново лечение и не пропускат контролни прегледи могат да запазят бъбречните си функции. а при пациенти, които въпреки всичко развиятт хронична бъбречна недостатъчност стриктното проследяване и лечение допринасят за запазването на бъбречните функции за максимално дълго време. същинското лечение на хроничната бъбречна недостатъчност е предотвратяването на заболяването със средствата на превантивната медицина.